Բոգդան Շերշուն

**Բոգդան Նիկոլաևիչ Շերշուն** (, ), ուկրաինացի ֆուտբոլիստ, պաշտպան։ Հայտնի է Մոսկվայի ԲԿՄԱ-ում և Դնիպրոյի «Դնեպրում» իր խաղերով։

## Կենսագրություն
Ծնվել է 1981 թվականի մայիսի 14-ին Խմելնիցկի քաղաքում։

### Ակումբային կարիերա
Եղել է Դնեպրոպետրովսկի մարզական գիշերօթիկի (մարզիչ Իգոր Վետրոգոնով) և Դնեպրոպետրովսկի «Դնեպրի» ֆուտբոլային դպրոցի սան։

2001 թվականի ձմռան «Դնեպրից» տեղափոխվել է Մոսկվայի «ԲԿՄԱ»։ ԲԿՄԱ-ի կազմում իր նորամուտը նշել է 2002 թվականի մարտի 23-ին՝ Մոսկվայի «Դինամոյի» դեմ խաղում։ Առաջին գոլը խփել է 2002 թվականի հոկտեմբերի 6-ին Սանկտ Պետերբուրգի «Զենիթի» դարպասին։

Բոլոր մրցաշարերում նա ԲԿՄԱ-ի կազմում անցկացրել է 81 հանդիպում և դարձել 2 գոլի հեղինակ։ ԲԿՄԱ-ի կազմում Շերշունը երկու անգամ դարձել է Ռուսաստանի չեմպիոն և նվաճել 2004/2005 ՈՒԵՖԱ-ի գավաթը։

Բավարար խաղային փորձ չունենալու պատճառով նա 2005 թվականի ամռանը վերադարձել է «Դնեպր» և  հուլիսի 25-ին ակումբի հետ կնքել երեք տարվա պայմանագիր։

2008 թվականին Շերշունի տրանսֆերային առավելագույն գինը որպես խաղացող գնահատվել է 1,5 միլիոն եվրո։

2009 թվականից նա վարձավճարով հանդես է եկել «Արսենալ-Կիևում» և 2010 թվականի հուլիսի 21-ին կիևյան ակումբի հետ կնքել է պայմանագիր։ 2012 թվականի ամռանը նա պայմանագիր է կնքել Կրիվոյ Ռոգի «Կրիվբաս» ակումբի հետ։ 2013 թվականի հունիսին ազատ գործակալի կարգավիճակով պայմանագիր է կնքել Լուցկի «Վոլինի» հետ։

2014 թվականի ամռանը նա հեռացավ «Վոլինից», փորցաշրջան է անցկացրել Թբիլիսի «Դինամոյում» սակայն այդպես էլ պայմանագիր չի կնքել վերջինիս հետ։ Բոգդան Շերշունն իր պրոֆեսիոնալ խաղային կարիերան ավարտել է  2014 թվականին։

Ընդհանուր առմամբ, նա իր կարիերայի ընթացքում անցկացրել է 369 պաշտոնական խաղ։

### Ազգային հավաքականներում
Ուկրաինայի երիտասարդական հավաքականի կազմում Շերշունն անցկացրել է 12 հանդիպում, պատանեկանում՝ 30 հանդիպում, երիտասարդականում՝ 25 հանդիպում և բոլորում դարձել մեկ գոլի հեղինակ։

2003-2006 թվականներին Ուկրաինայի ֆուտբոլի ազգային հավաքականի կազմում անցկացրել է չորս հանդիպում։ Իր նորամուտը նշել է 2003 թվականի հոկտեմբերի 11-ին Մակեդոնիայի հավաքականի հետ խաղում, հանդիպումն ավարտվել է 0։ 0 հաշվով։ Ուկրաինայի հավաքականի գլխավոր մարզիչ Օլեգ Բլոխինը, որի համար այդ հանդիպումը որպես մարզիչ եղել է առաջինը, խաղից հետո նշել է, որ զարմացած է, նրա համար, որ Շերշունին նախկինում չեն հրավիրվել հավաքական։

Կարիերան ավարտելուց հետո ֆուտբոլի ոլորտում աշխատել է որպես հեռուստատեսային փորձագետ։

Բոգդան Շերշունը մահացել է 2024 թվականի հունվարի 8-ին, կյանքի 43-րդ տարում՝ երկարատև հիվանդությունից հետո։ «ԲԿՄԱ»-ի նախկին խաղացող Ռոլան Գուսևի խոսքերով, Շերշունը ուղեղի ուռուցք ուներ և բուժում է ստացել Բելգիայում։

## Նվաճումներ
*Ուկրաինայի առաջնության բրոնզե մեդալակիր՝ 2001 թ․
*Ռուսաստանի չեմպիոն (1), 2003 թ․
*Ռուսաստանի գավաթի հաղթող (2), 2002 թ․, 2005 թ․
*Ռուսաստանի Սուպերգավաթի հաղթող (1), 2004 թ․
*ՈՒԵՖԱ-ի գավաթի հաղթող (1), 2005 թ․

## Ծանոթագրություններ

## Արտաքին հղումներ
* Профиль на официальном сайте «Волыни»
* Профиль на официальном сайте Премьер лиги
*Умер экс-футболист сборной Украины и чемпион России с ЦСКА Богдан Шершун :

Կատեգորիա:Արսենալ Կիևի ֆուտբոլիստներ
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Բելգիայում մահացածներ
Կատեգորիա:Դնեպրի ֆուտբոլիստներ
Կատեգորիա:Հիվանդություններից մահացածներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Վոլինի ֆուտբոլիստներ
Կատեգորիա:Տղամարդկանց ֆուտբոլի պաշտպաններ